CELEX: 62010TN0136
Language: ro
Date: 2010-03-16 00:00:00
Title: Cauza T-136/10: Acțiune introdusă la 16 martie 2010 — M/EMEA

5.6.2010   
            
            
               RO
            
            
               Jurnalul Oficial al Uniunii Europene
            
            
               C 148/37
            
         Acțiune introdusă la 16 martie 2010 — M/EMEA
   (Cauza T-136/10)
   2010/C 148/63
   Limba de procedură: engleza
   
      Părțile
   
   
      Reclamant: M (reprezentanți: C. Thomann, Barrister și I. Khawaja, solicitor)
   
      Pârâtă: Agenția Europeană pentru Medicamente (EMEA)
   
      Concluziile reclamantului
   
   
               —
            
            
               Acordarea de despăgubiri în conformitate cu articolul 340 TFUE pentru prejudiciul suferit în urma încălcărilor, într-un cuantum lăsat la aprecierea Tribunalului sau de alte astfel de sume pe care Tribunalul le consideră adecvate;
            
         
               —
            
            
               acordarea de dobânzi pentru astfel de sume datorate la un nivel echivalent cu cel aplicat în temeiul articolului 35 A din Supreme Court Act 1981 sau de alte sume de acest fel pe care Tribunalul le consideră adecvate;
            
         
               —
            
            
               obligarea Agenției Europene pentru Medicamente la plata cheltuielilor de judecată;
            
         
               —
            
            
               dispunerea, printre altele, a unor măsuri suplimentare pe care Tribunalul le consideră adecvate.
            
         
      Motivele și principalele argumente
   
   În prezenta cauză, reclamantul solicită Tribunalului acordarea de despăgubiri în favoarea sa, în conformitate cu articolul 340 TFUE, pentru prejudiciile suferite în urma unui accident de muncă. Acesta susține că a pretins daune întrucât pârâta a încălcat obligațiile care îi incumbau, în calitatea sa de angajator, față de reclamant.
   Reclamantul se întemeiază, printre altele, pe articolul 6 alineatul (3) din Directiva 89/391/CE (1), pe articolul 15 din anexa I la Directiva 89/654/CE a Consiliului (2) și pe articolul 3 din Directiva 89/655/CE (3) privind cerințele minime de securitate și sănătate la locul de muncă.
   Nerespectarea de către pârâtă a obligațiilor sale din domeniul securității și al sănătății în ceea ce privește aprecierea și reducerea riscului, caracterul adecvat al echipamentului furnizat și punerea la dispoziție a unor suprafețe libere la locul de muncă a încălcat obligațiile care îi incumbă pârâtei potrivit Health and Safety Law din Regatul Unit (Legea privind sănătatea și securitatea) și obligația generală de diligență. Reclamanta pretinde că a suferit prejudicii de ordin corporal, economic și moral ca urmare a încălcărilor anterior menționate și invocă dreptul de a obține compensații pentru acestea.
   
      (1)  Directiva 89/391/CE a Consiliului din 12 iunie 1989 privind punerea în aplicare de măsuri pentru promovarea îmbunătățirii securității și sănătății lucrătorilor la locul de muncă (JO L 183, p. 1, Ediție specială, 05/vol. 3, p. 3).
   
      (2)  Directiva 89/654/CE a Consiliului din 30 noiembrie 1989 privind cerințele minime de securitate și sănătate la locul de muncă [prima directivă specială în sensul articolului 16 alineatul (1) din Directiva 89/391/CE] (JO L 393, p. 1, Ediție specială, 05/vol. 2 p. 97).
   
      (3)  Directiva 89/655/CE a Consiliului din 30 noiembrie 1989 privind cerințele minime de securitate și sănătate pentru folosirea de către lucrători a echipamentului de lucru la locul de muncă [a doua directivă specială în sensul articolului 16 alineatul (1) din Directiva 89/391/CE] (JO L 393, p. 13, Ediție specială, 05/vol. 2, p. 109).